**Arvydas Malcys** (g. 1957 m. vasario 22 d. Kaune) – Lietuvos kompozitorius, violončelininkas.

Biografija
----------

1975 m. baigė Kauno Juozo Gruodžio konservatoriją.
Baigė Lietuvos muzikos akademiją
1980 m. - prof. Domo Svirskio violončelės klasę,
1989 m. - prof. Vytauto Laurušo kompozicijos klasę.

Nuo 1979 m. dirba Lietuvos nacionaliniame simfoniniame orkestre.
1991–1997 m. griežė Šv. Kristoforo kameriniame orkestre,
1995–2000 m. – Vilniaus naujosios muzikos ansamblyje.
Su ansambliu ir orkestrais koncertavo daugelyje šalių.

Arvydas Malcys yra Lietuvos kompozitorių sąjungos ir Lietuvos muzikų sąjungos narys.

Arvydo Malcio opusai buvo atliekami tarptautiniuose Lietuvos ir užsienio muzikos festivaliuose "Gaida", "Jauna muzika" , "Iš arti" , Gento šiuolaikinės muzikos festivalyje (1999), Ravenos festivalyje (2002), Tarptautiniame kompozitorių reviu Belgrade (2003, 2004), ISCM pasaulio muzikos dienose Liublianoje (2003), "Sinfonia Baltica" Rygoje (2001, 2004), Kremliaus kalėdinės muzikos festivalyje Maskvoje (2007), "XXI amžiaus perspektyvos" Jerevane (2007), "Europos Kalėdose" Rygoje (2008), "Two Days and Two Nights of New Music" Odesoje (2009, 2010, 2012), "Europa-Azija" Kazanėje (2009), "Kiev Music Fest" (2009, 2010), "Kammermusikfest Lockenhaus" (2010), „Aktualios muzikos galerija" Maskvoje (2011), "Gogolfest" Kijeve (2012), forume "Euro-Mediterranean Music Expo" Kipre (2012), Jurijaus Bašmeto festivalyje Maskvoje (2013), Schleswig-Holstein muzikos festivalyje (2013) taip pat koncertuose daugiau kaip trisdešimtyje Europos, Azijos, Šiaurės ir Pietų Amerikos šalių.

2004 metais tarptautiniame kompozitorių konkurse "Sinfonia Baltica" Rygoje autorius laimėjo trečiąją premiją už kūrinį "Virš mūsų tik dangus" simfoniniam orkestrui, 2005 m. Juozo Karoso kompozicijos konkurse - pirmąją premiją už Koncertą fortepijonui ir kameriniam orkestrui, 2006 m. kompozitorių konkurse "Mozart 250" Maskvoje - Dirigento prizą už kompoziciją "In memoriam" styginių orkestrui, 2008 m. Juozo Karoso kompozicijos konkurse - pirmąją premiją už kūrinį "Saxchord" tenoro saksofonui ir styginių kvartetui; 2007 m. kompozicija "Cantus sirenum" pelnė antrą vietą Tarptautinio Haifos fleitos festivalio konkurse. 2009 m. kūrinys "Narcizas" laimėjo atranką į privalomą programą tarptautiniame Max Rostal altistų konkurse Berlyne 2009 m. Kompozitorius yra išleidęs devynis autorinius CD.

Kūryba
------

### Orkestriniai kūriniai

**Koncertas orkestrui** simfoniniam orkestrui (1988)
**Festus meae terrae** simfoniniam orkestrui (1989)
**Vox clamantis in deserto** Koncertas fleitai ir kameriniam orkestrui nr.1(1995)
**Genius Loci** kameriniam orkestrui (1996)
**Koncertas altui** ir kameriniam orkestrui (1997)
**Akimirka amžinybėje** kameriniam orkestrui (2000)
**Tavęs nujautimas** simfonija nr. 1 (2000)
 **Impetus** simfoniniam orkestrui (2002)
**Virš mūsų tik dangus** simfoniniam orkestrui (2003)
**Koncertas trombonui** ir simfoniniam orkestrui (2003)
**Perskelta tyla** styginių orkestrui (2004)
**Koncertas sopranui saksafonui** ir simfoniniam orkestrui (2004)
**Išlaisvinti daiktai** simfonija nr. 2 (2005)
**Koncertas fortepijonui** ir kameriniam orkestrui (2005)
**Ekscentriškas bolero** simfoniniam orkestrui (2006)
**Cantus sirenum** Koncertas fleitai ir kameriniam orkestrui nr. 2 (2007)
**Koncertas klarnetui** ir kameriniam orkestrui (2007)
 **Plexus** styginių orkestrui (2007)
**Koncertas tenoro saksofonui** ir kameriniam orkestrui (2008)
**Koncertas violončėlei** ir simfoniniam orkestrui (2009)
**GRUNWALD** simfonija nr. 3 (2010)
**Vortex** simfoniniam orkestrui (2010)
 **Koncertas akordeonui** ir styginių orkestrui (2010)
**Užburtas ratas** simfoniniam orkestrui (2011)
**M. K. Čiurlionio Trys preliudai** (A. Malcio transkripcija) (2012)
**Koncertas smuikui, altui ir styginių orkestrui** (2012)
**Lemties ženklas** simfoniniam orkestrui (2012)
**Concerto grosso dviem violončėlėms** ir styginių orkestrui (2013)
### Kameriniai kūriniai

**Akustinė bedugnė** violončėlei ir fortepijonui (1985)
**Vakarienė penkiems** medinių pučiamųjų kvintetas nr. 1 (1986)
**Sonata Prisiminimai violončėlei** ir fortepijonui (1987)
**Keturi atspindžiai** styginių kvartetas nr. 2 (1995)
**Ultimum refugium** medinių pučiamųjų kvintetas nr. 2 (1996)
**Šauklys** kontrabosui ir magnetafono juostai (1997)
**Erškėčių akys** fortepijoninis kvartetas (1999)
**Nepaklusniųjų žemė** septetas( 2001)
**Vasaros nakties sodai** fortepijoninis kvintetas (2002)
**Vilties aitvaras** fortepijoninis kvintetas (2002)
**Paukščių takas** septetas (2002)
**Šėšėliai** trio violončėlei, trombonui ir preparuotam fortepijonui (2003)
**Horizontas vertikalėje** klarnetui ir violončėlei (2004)
**Plaukiojančios nuolaužos** violončėlei solo(2005)
**Suskilęs laikas** fleitai, altui ir fortepijonui (2006)
**Pasiklydęs dykumoje** fleitai solo (2006)
**Saxchord** tenoro saksofonui ir styginių kvartetui (2007)
**Narcizas** altui solo (2007)
**Sapnų pėdsakais** violončėlei ir akordeonui (2008)
**Vienatvė dviese** fleitai ir violončėlei (2010)
**Orfėjas ir Euridikė** viola da gamba kvartetui (2011)
**Sniegynų hiacintas** fortepijoninis kvartetas (2012)
**Kristijono atostogos** kanklėms, birbynei ir akordeonui (2012)
**Aqua-Flumen** saksofonui, fortepijonui ir styginių kvartetui (2013)
### Įrašų leidiniai

**Akustinė bedugnė** (CD) TEMBRAS (1999)
**Vietos dvasia** (CD) Vilniaus plokštelių studija (2000)
**Nepaklusniųjų žemė** (CD) Vilniaus plokštelių studija (2004)
**Keturi koncertai** (CD) SEM (2008)
**IMPETUS** (CD) Arvydas Malcys (2008)
**Perskelta tyla** (CD) Arvydas Malcys (2008)
**Išlaisvinti daiktai** (CD) Arvus (2010)
**Vox clamantis in deserto** (CD) Quartz music (2011)
**Erškėčių akys** (CD) Arvus (2012)

Šaltiniai
---------

* Irena Vanagienė. *Arvydas Malcys*. Visuotinė lietuvių enciklopedija, T. XIV (Magdalena-México). – Vilnius: Mokslo ir enciklopedijų leidybos institutas, 2008. 140 psl.
* Arvydas Malcys. Biografija, Muzikos informacijos ir leidybos centras